Frida Schioldborg

Frida Salmon Schioldborg (født 23. juni 1885 i Kristiania, død 19. april 1926 i Oslo) var en norsk maler, som spesielt var kjent for sin sikre komposisjonssans og sin dempede koloritt.

Frida Schioldborg var datter av Hilda Charlotte Amalie Stabell, innehaver av parfymeforretning, og fabrikant og kjøpmann Valdemar Nils Vilhelm Schioldborg. Hun var gift med forfatteren Heinz Salmon.

Frida Schioldborg var fra 1905 elev ved Den kongelige Tegneskole i Kristiania. Allerede året etter fikk hun sin debut på Høstutstillingen, som fant sted i Det Norske Studentersamfund med maleriet Gammel kone fra Bø. Schioldborgs kunstnerskap var sterkt preget av inspirasjonen fra Harriet Backer, som hun var elev av gjennom tre vintre. Hennes lovende kunstneriske karriere be avbrutt av hennes tidlige bortgang.

Det ble i 1928 holdt en minneutstilling over Frida Scholdborg i Kunstforeningen.

Stipender og legater 
 1920: Statens kunstnerstipend
 1920: Henrichsens legat

Referanser

Kilder 
 

Norske malere
Personer fra Oslo